**Хаттама №4**

12 ақпан 2021 жылы Ойыл қазақ орта мектебінде Қамқоршылық кеңестің отырысы өтті.

**Өткізілген орны:** Адалдық бөлмесі

**Уақыты:** 14:00-16:00

**Қатысқаны:** 11

**Қатыспағаны:** 1

**Шақырылғандар:**

* Ойыл қазақ орта мектебінің директоры: Ш.С.Бисенова
* Мектеп директорының тәрбие ісі жөніндегі орынбасары: Талипова Г
* Психолог: М.Қостанова
* Әлеуметтік педагог: А.Жакипбекова

**Күн тәртібінде**

Атаулы әлеуметтік көмек алатын және мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылар мен тәрбиеленушілерді және жетім балаларды, ата-анасының қамқорлығынсыз қалып, отбасыларда тұратын балаларды және өзге де санаттағы білім алушылар мен тәрбиеленущілерді мектеп асханасындағы ыстық тамақ ішушілердің тізіміне қосу, ыстық тамақпен қамтылатын оқушылардың тізімін нақтылау, бекіту.

**Тыңдалды:**

Мектеп директоры: Ш.С.Бисенова

Мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылар мен тәрбиеленушілердің, жетім балалар және өзге де санаттағы білім алушылар мен тәрбиеленушілерді мектеп асханасындағы ыстық тамақпен қамтылатын оқушылардың тізімін нақтылауды ұсынамын.

**Сөйлеушілер:**

1)**Қалниязова Т**-қамқоршылық кеңес төрайымы

«Жалпы білім беретін мектептердегі білім алушылар мен тәрбиеленушілердің жекелеген санаттарына тегін және жеңілдетілген тамақтандыруды ұсыну» Мемлекеттік көрсетілетін қызмет стандартын орындау мақсатында Ойыл қазақ орта мектебі бойынша атаулы әлеуметтік көмек алатын отбасы балаларын нақтылап алуымыз керек. Осыған байланысты өз пікірлеріңізді ортаға салуларыңызды сұраймын.

2) **Сапарова Ұ**- қамқоршылық кеңес мүшесі.

Күн тәртібіндегі қаралып жатқан мәселемен келісемін. Жалпы білім беретін мектептерде жекелеген санаттарға жататын оқушыларды мектеп асханасынан ыстық тамақпен қамту мәселесі бойынша аз қамтылған, күн көрісі төмен отбасы балаларын анықтап, тізімін жасап, жұмыспен қамту орталығымен бірлесіп растайтын құжаттамаларын дайындауымыз қажет. Мұндай отбасы балаларын қолдау дұрыс деп есептеймін.

3) **Жакипбекова А.С**- әлеуметтік педагог

Қазіргі таңда мектеп бойынша 96 оқушы аз қамтылған,оның біреуі қамқорлық тәрбиедегі жетім оқушы- Нұрлыбаева Оксана. Аз қамтылған оқушылардың 62-і офлайн, 34-і онлайн форматында оқып жатыр. Бұл оқушылардың тұрмыстық жағдайы зерттеліп, мектеп әкімшілігі, класс жетекшілері бірлесіп рейд жүргізілді. Сондықтан осы оқушыларға көмек берген дұрыс деп есептеймін.

Күн тәртібіндегі мәселе бойынша кеңес отырысына қатысушылар бір ауыздан шешім шығарып, аз қамтылған көмекті қажет ететін оқушыларға көмек беруін қолдап, шешім шығарды.

**Шешім:**

Қамқоршылық кеңес мүшелерінің мақұлдауымен аз қамтылған 95 және 1 қамқорлық тәрбиедегі оқушы Нұрлыбаева Оксана, барлығы 96 оқушының тізімі жасақталсын.

Оның 62-і офлайн, 34-і онлайн форматта (тізім қоса жалғансын)

**Қамқоршылық кеңес төрайымы:** Т.Қалниязова

**Мүшелері:** Ә.Таңатарова

А.Әділханова

Ұ.Сапарова

Б.Ұлықпанова

Н.Қаракеев

Ә.Дүйсенғалиева